ሁኔታ ከ40 ዶላር በታች የወረደበትም ጊዜ ነበር ። በነዳጅ ዋጋ መቀነስ ምክንያት ለኤኮኖሚ ክስረት የተዳረገችው ሳውዲ አረቢያ የነዳጅ ዋጋ እስኪጨምር ድረስ መጠበቅ እንደሌለባት በያዝነው በታህሳስ ወር የወጣ አንድ ጥናት አመልክቷል ። ከዚያ ይልቅ ጥናቱ ሃገሪቱ በተቻለ ፍጥነት የተሃድሶ እርምጃዎችን እንድትወስድ ሃሳብ ያቀርባል ።እንደ ጥናቱ እስካሁን ሲሠራበት የቆየው ውሃ የማጠጣት ዓይነት አሠራር የትም የሚያደርስ ሆኖ አልተገኘም ።ንጉሣዊው አገዛዝ የአገልግሎት ሰጭና የፍጆታ ዘርፎችን ይደጉማል። በዚህ ረገድ የኃይል የጋዝና የውሐ አገልግሎት ክፍያዎች ዝቅተኛ ናቸው ።መንግሥት የገቢ ግብር አይቀበልም ። በዚህ የተነሳም የሳውዲ ዜጎች አባካኝ ሆነዋል ይላሉ የውጭ ጉዳዮችን የሚያጠናው የጀርመን ማህበረሰብ በተባለው ተቋም የምሥራቅ አፍሪቃ ጉዳዮች አጥኚ ዜባስቲያን ዞንስ ። ሆኖም በርሳቸው አስተያየት ድንገተኛ ለውጥን ተግባራዊ ማድረጉ በፖለቲካው አካሄድ የሚቻል አይደለም ።
